

**51-ші Халықаралық математикалық олимпиадаға дайындалу және оны өткізу туралы**

Қазақстан Республикасы Премьер-Министрінің 2010 жылғы 21 қаңтардағы № 10-ө Өкімі

      
2010 жылғы 6 - 17 шілде аралығында Астана қаласында 51-ші Халықаралық математикалық олимпиадаға (бұдан әрі - Математикалық олимпиада) дайындалу және оны өткізу мақсатында:  
      1. Қоса беріліп отырған:  
      1) Математикалық олимпиадаға дайындалу және оны өткізу жөніндегі ұйымдастыру комитетінің құрамы;  
      2) Математикалық олимпиадаға дайындалу және оны өткізу жөніндегі іс-шаралар жоспары (бұдан әрі - Жоспар) бекітілсін.  
      2. Мемлекеттік органдар Жоспарда көзделген іс-шаралардың тиісінше және уақтылы орындалуын қамтамасыз етсін.  
      3. Қазақстан Республикасы Білім және ғылым министрлігі 2010 жылғы 1 қазанға дейін Қазақстан Республикасының Үкіметіне Математикалық олимпиаданың қорытындылары туралы ақпарат берсін.  
      4. Осы өкімнің орындалуын бақылау Қазақстан Республикасы Білім және ғылым министрлігіне жүктелсін.

*Премьер-Министр                                     К. Мәсімов*

Қазақстан Республикасы   
Премьер-Министрінің     
2010 жылғы 21 қаңтардағы  
№ 10-ө өкімімен        
бекітілген

**51-ші Халықаралық математикалық олимпиадаға дайындалу**  
**және оны өткізу жөніндегі ұйымдастыру комитетінің**  
**құрамы**

Түймебаев                    - Қазақстан Республикасының Білім және  
Жансейіт Қансейітұлы           ғылым министрі, төраға

Тасмағамбетов                - Астана қаласының әкімі, төрағаның  
Иманғали Нұрғалиұлы            орынбасары

Сарыбеков                    - Қазақстан Республикасының Білім және  
Махметғали Нұрғалиұлы          ғылым вице-министрі, төрағаның  
                               орынбасары

Битуова                      - Қазақстан Республикасы Білім және   
Тілдаш Рысқұлбекқызы           ғылым министрлігінің «Дарын»  
                               республикалық ғылыми-практикалық  
                               орталығы» республикалық  
                               мемлекеттік қазыналық кәсіпорнының  
                               директоры, хатшы

**Ұйымдастыру комитетінің мүшелері**

Досқалиев                    - Қазақстан Республикасының Денсаулық  
Жақсылық Ақмырзаұлы            сақтау министрі

Құсайынов                    - Қазақстан Республикасының Көлік және  
Әбілғазы Қалиақпарұлы          коммуникация министрі

Құл-Мұхаммед                 - Қазақстан Республикасының Мәдениет  
Мұхтар Абрарұлы                және ақпарат министрі

Баймағанбетов                - Қазақстан Республикасының Ішкі  
Серік Нұртайұлы                істер министрі

Сұлтанов                     - Қазақстан Республикасының Экономика  
Бақыт Тұрлыханұлы              және бюджеттік жоспарлау министрі

Омаров                       - Қазақстан Республикасы Сыртқы істер  
Қайрат Ермекұлы                министрінің орынбасары

Есекеев                      - Қазақстан Республикасы Ақпараттандыру  
Қуанышбек Бақытбекұлы          және байланыс агенттігінің төрағасы

Жұмағалиев                   - «Қазақтелеком» акционерлік қоғамының  
Асқар Қуанышұлы                Басқарма төрағасы (келісім бойынша)

Қазақстан Республикасы   
Премьер-Министрінің    
2010 жылғы 21 қаңтардағы  
№ 10-ө өкімімен      
бекітілген

**51-ші Халықаралық математикалық олимпиадаға дайындалу**  
**және оны өткізу жөніндегі іс-шаралар жоспары**

|  |  |  |  |  |
| --- | --- | --- | --- | --- |
| **Р/с**  **№** | **Атауы** | **Орындалу мерзімі** | **Жауапты орындаушылар** | **Қаржыландыру көзі** |
| **1** | **2** | **3** | **4** | **5** |
| 1. | Математикалық олимпиадаға дайындалу және оны өткізу жөніндегі ұйымдастыру комитетінің және хатшылықтың қызметін ұйымдастыру | 2010 жылғы қаңтар - шілде | БҒМ | РБ 010 бағдарлама |
| 2. | Материалдық-техникалық базаны дайындау | 2010 жылғы қаңтар - наурыз | БҒМ | РБ 010 бағдарлама |
| 3. | Дайындық тапсырмаларын шешу жолдарымен әзірлеу және оларды ағылшын тіліне аудару | 2010 жылғы қаңтар - ақпан | БҒМ | РБ 010 бағдарлама |
| 4. | Шешу жолдары берілген ағылшын тіліндегі дайындық тапсырмалар жинағын Математикалық олимпиадаға қатысушы елдерге жіберу | 2010 жылғы қаңтар - ақпан | БҒМ | РБ 010 бағдарлама |
| 5. | Математикалық олимпиаданың турларына арналған материалдар жинақтау | 2010 жылғы қаңтар - наурыз | БҒМ | РБ 010 бағдарлама |
| 6. | Олимпиаданың баспасөз орталығының қызметін ұйымдастыру, Математикалық олимпиаданың веб-порталын құру және оның жұмыс істеуі | 2010 жылғы қаңтар - шілде | БҒМ | РБ 010 бағдарлама |
| 7. | Математикалық олимпиаданың халықаралық ұйымдастыру комитетінің алдын ала отырысын өткізу | 2010 жылғы қаңтар | БҒМ | РБ 010 бағдарлама |
| 8. | Математикалық олимпиаданың қызметін қамтамасыз ету үшін жабдықтар, техникалық құралдар, кеңсе тауарларын сатып алу | 2010 жылғы қаңтар - маусым | БҒМ | РБ 010 бағдарлама |
| 9. | Математикалық олимпиаданың эмблемасы мен медальдарының эскиздерін әзірлеуді, кәдесыйлар, жарнама өнімдерін және сертификаттар дайындауды ұйымдастыру | 2010 жылғы қаңтар - маусым | БҒМ | РБ 010 бағдарлама |
| 10. | Ресми адамдар мен Математикалық олимпиадаға қатысушылар тұратын, іс-шаралар өткізілетін орындарда қоғамдық тәртіпті, олардың қауіпсіздігін, сондай-ақ қозғалыс бағыты бойынша бірге жүруді қамтамасыз ету | 2010 жылғы ақпан - маусым | БҒМ, ІІМ, Астана қаласының әкімдігі | РБ 010 бағдарлама |
| 11. | Математикалық олимпиадаға қатысушыларға мәдени-экскурсиялық бағдарламаларды әзірлеу және қызмет көрсетуді ұйымдастыру | 2010 жылғы ақпан - маусым | БҒМ, МАМ, Астана қаласының әкімдігі | РБ 010 бағдарлама |
| 12. | Математикалық олимпиадаға қатысушылардың (қазылар алқасы, жетекшілер, оқушылар) жатын орындарын, тамақтануын ұйымдастыру | 2010 жылғы ақпан - шілде | БҒМ, ДСМ, Астана қаласының әкімдігі | РБ 010 бағдарлама |
| 13. | Математикалық олимпиадаға қатысушыларға медициналық қызмет көрсетуді, Математикалық олимпиадаға қатысушылар тұратын орындарға медициналық персоналдың кезекшілігін ұйымдастыру | 2010 жылғы ақпан - шілде | БҒМ, ДСМ | РБ 010 бағдарлама |
| 14. | Математикалық олимпиаданы өткізу кезінде делегацияларға ілесіп жүру, аудармашы-гидтердің қызметін қамтамасыз ету | 2010 жылғы  шілде | БҒМ | РБ 010 бағдарлама |
| 15. | Математикалық олимпиаданың ашылу және жабылу салтанатты рәсімдерін өткізу сценарийін әзірлеу | 2010 жылғы ақпан - мамыр | БҒМ, МАМ | РБ 010 бағдарлама |
| 16. | Кітапшалар шығару:  «Қазақстанның әйгілі математик ғалымдары», «Қазақстанның жаратылыстану ғылымдары саласындағы жетістіктері», «Халықаралық математикалық олимпиадалар» | 2010 жылғы наурыз | БҒМ | РБ 010 бағдарлама |
| 17. | Халықаралық қазылар алқасының және команда жетекшілерінің қызметін қамтамасыз ету үшін үй-жайларды техникалық жабдықтау, сервер және жұмыс станциялары бар ақпараттық есептеу желісін құру | 2010 жылғы шілде | БҒМ | РБ 010 бағдарлама |
| 18. | Математикалық олимпиадаға қатысушы елдердің елшіліктерімен байланысты қамтамасыз ету | 2010 жылғы қаңтар - шілде | БҒМ, СІМ | РБ 010 бағдарлама |
| 19. | Математикалық олимпиадаға қатысушыларды күтіп алуды және шығарып салуды ұйымдастыру | 2010 жылғы шілде | БҒМ, Астана қаласының әкімдігі | РБ 010 бағдарлама |
| 20. | Математикалық олимпиаданың қорытынды есебін қатысушы елдерге тарату | 2010 жылғы шілде - қараша | БҒМ | РБ 010 бағдарлама |

**Ескерту: аббревиатуралардың толық жазылуы:**  
БҒМ - Қазақстан Республикасы Білім және ғылым министрлігі  
ІІМ - Қазақстан Республикасы Ішкі істер министрлігі  
МАМ - Қазақстан Республикасы Мәдениет және ақпарат министрлігі  
ДСМ - Қазақстан Республикасы Денсаулық сақтау министрлігі  
СІМ - Қазақстан Республикасы Сыртқы істер министрлігі  
Математикалық олимпиада - 51-ші Халықаралық математикалық олимпиада  
РБ 010 бағдарлама - Республикалық бюджет: Қазақстан Республикасы Білім және ғылым министрлігінің 010 «Республикалық мектеп олимпиадаларын, конкурстарды, республикалық маңызы бар мектептен тыс іс-шараларды өткізу» бағдарламасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК